钦定古今图书集成/明伦汇编/闺媛典/第180卷 > 冯源妻闵氏
## 钦定古今图书集成/明伦汇编/闺媛典/第180卷 > 冯源妻闵氏

按《畿辅通志》：闵氏，冯源妻，河间府人。夫亡，止一子，号
泣丧明，抚幼子冯登成立。娶卫氏，越二年，登死。闵谓
卫曰：“吾能守此子，汝少无自误也。”卫曰：“姑亦自少而
寡，何乃劝妇？且姑目盲，妇去将孰倚？”闵首肯。每冬寒
乏薪，卧则抱姑足以温之，食必姑饱而后举著。姑年
八十七卒，卫守五十馀年，年亦八十。有司请旌其门。